на Съюза
 (191)
 Въз основа на изложените по-горе факти може да се заключи, че ако мерките бъдат отменени, е вероятно вносът от Китай да се възобнови в значителни обеми и при дъмпингови цени, които вероятно значително ще подбиват цените на промишлеността на Съюза (между 8 % и приблизително 30 %), упражнявайки по този начин натиск за намаляване на цените на пазара. Възприемането от китайските производители износители на стратегия за продажба на пазара на Съюза на цена, която е между 8 и 30 % по-ниска от продажната цена на промишлеността на Съюза, е твърде вероятно, тъй като това би им позволило да спечелят пазарен дял в Съюза, който е привлекателен пазар, като същевременно биха могли все още да продават на цени, по-високи от тези в САЩ (и на пазарите на други трети държави).
 (192)
 Вследствие на това е твърде вероятно промишлеността на Съюза да изгуби обем на производството и продажбите, както и пазарен дял на пазара на Съюза. Вероятно е това развитие да има неблагоприятно въздействие върху състоянието на промишлеността на Съюза, тъй като при този вид промишленост, която се характеризира с нееластичната структура на разходите и с високи фиксирани разходи, намаляване на обема на производство и на продажбите, съчетано с намаляване на продажните цени, със сигурност ще има отрицателно въздействие върху рентабилността. Такъв е бил случаят по време на първоначалното разследване, когато китайските цени са спаднали с 8 %, което е довело до увеличаване на обема на китайския внос от 3,7 милиона на 6,1 милиона единици (съответстващо на увеличение на пазарния дял от 6,3 % на 12,4 %) и е причинило съществена вреда на промишлеността на Съюза. Тогава промишлеността на Съюза е реагирала, като е намалила производството (– 21 %), продажбите (– 24 %) и цените си (– 6 %), което е оказало влияние върху рентабилността, която е спаднала от 3,2 % на – 5,4 %. Намаляването на китайската цена по време на първоначалното разследване отразява установения марж на подбиване на цените по време на РПРП за вноса, извършен от оказалите съдействие китайски производители износители, при приспадане на установените антидъмпингови мита. Предвид значително по-ниските равнища на цените за пазара на САЩ (и за пазарите на други трети държави), е твърде вероятно обаче спадът на цените на китайския внос да бъде още по-значителен, в случай че мерките бъдат отменени. При консервативния сценарий, а именно, че равнищата на цените на китайския внос ще спаднат с 15 %, въздействието върху рентабилността на промишлеността на Съюза вероятно ще бъде значително по-високо от това, наблюдавано при първоначалното разследване, и вероятно означава спад от около 16 процентни пункта.
 (193)
 Някои заинтересовани страни заявиха, че позоваването на състоянието на промишлеността на Съюза по време на първоначалното разследване не е от значение, като се има предвид значително променените пазарни обстоятелства и настоящата необходимост от внос за задоволяване на търсенето в Съюза. Беше изказано твърдението, че търсенето в Съюза ще продължи да се увеличава и все повече ще надхвърля капацитета на промишлеността на Съюза. Поради това възможното въздействие на увеличение на вноса не би било същото, като по време